als_Latn dik_Latn ron_Latn
SPECIALE NGA BUSINESS MAG ALBANIA
BUDVA, 2016
“Ndryshimi është i rëndësishëm dhe ai vjen nga ne.”
Ishin këto fjalët hyrëse të analistit, sociologut dhe autorit të njohur amerikan Brian Solis në konferencën që u organizua në Budva të Malit të Zi, Spark.me. Hapjen e kësaj conference e mbajti Vladimir Vuliç, organizator i konferencës së rradhës së Spark.me, ku tregoi për peripecitë e mëdha që kishin pasur që të sillnin në këtë konferencë folësit me emër, si Brian Solis, Paul Papadimitrou, Jon Bradford, Danica Kombol, Dave Haynes, Scott Morrison, Tony Conrad, Sara Rosso, Frank Gruber, Marvin Liao, Annie Machon, Andrew Song dhe Veronica Belmont.
“Eksperienca më e bukur e jetës sime”, “Folësit janë shumë motivuesë” ishin këto disa nga komentet dhe opinionet nga audienca, të shprehura edhe nëpërmjet pyetjeve gjatë prezantimeve të ndryshme të lidhura me marketingu, teknologjinë dhe zhvillimin e produktit.
Tweet-e të ndryshme, pyetje të ndryshme, gjithashtu edhe kompeticion. Kompeticion ky që u mbajt për startupet më të suksesshëm të rajonit, të cilat me apo pa shtrirje të shërbimit, bënë që ky kompeticion të jetë shumë interesant me plot çështje të ngritura nga juria që përbëhej nga folësit dhe nga kapitalistët që investojnë nëpër startupe.
I gjithë rajoni ishte pjesëmarrës në këtë konferencë. Nuk mungonte as socializimi, sepse qëllimi i këtij organizimi ishte sjellja afër e biznesit nga fitimprurja deri te rrjeti. Brian Solis ishte folësi i parë i konferencës ku siç e cekëm më lart, ai filloi konferencën me fjalinë që më e rëndësishmja në jetë është mësimi dhe ndryshimi vjen nga vetja jonë. Në pyetjen, si të bëhemi një sipërmarrës guru, ai ceku që në fillim se më së miri është të fillojmë të ç’mësojmë gjërat e ndryshme, dhe në fund të plotësojmë kërkesat e klientëve, të cilët janë pjesë e një ekosistemi, siç e quajti ai.
Prezantimi i Brian Solis kishte të bënte me Brandin dhe eksperiencën e tij gjatë udhëtimit në sukses. Brian Solis është një analist dixhital, antropolog, dhe futurist. Ai studioi ndërlidhjen e biznesit me shoqërine, ku librat dhe hulumtimet e tij kanë ndihmuar ekzekutivët më të suksesshëm të kohës.
/Artikulli u publikua më parë në faqen 14 të numrit 11 të revistës Business Magazine Albania. Ju mund të Shfletoni Këtu nr. 11 të saj.
What Sparks Your Lights?
Në pyetjen e fundit nga organizatori se çfarë ia ndez atij shkëndijën, ai u përgjigj. “Ajo që mua ma ndez shkëndijën është suporti juaj, dhe kjo ma bën ditën më të bukur.” Në fund të fjalimit kishte edhe pyetje nga gazetarë, ku ai nuk hezitoi të përshendesë edhe audiencën e Business Magazine, revistën dixhitale të biznesit e pranishme për mbulimin e këtij eventi si partner mediatik.
Në prezantimin e dytë kishim inovuesin e njohur Zvicerano-Grek, Paul Papadimitriou, i cili si gjithnjë, solli shumë shaka dhe eksperienca të tij të jetës dhe përse ai ka dëshirë të udhëtojë. Ai gjithnjë thoshte se “ne jemi gjithmonë nëpër udhëtime.”
Inovacioni është nafta e re dhe çdo organizatë duhet të dijë si të shohë riskun e të qënit të lënë pas. Ai gjatë të gjithë kohës foli për mundjen e frikës nga ana e njerëzve, frikën ndaj teknologjisë dhe ndryshimeve rrënjësore që sjell ajo, dhe që:
“Teknologjia duhet të na sjellë neve jo-komformitet, sepse kjo është primare. Të jemi jo-komfortë dhe të kërcejmë. Nuk ka kohë më të përshtatshme për ndryshim. Nuk ka kurrë kohë ekzakte për të ndryshuar. Gjithmonë duhet të ndryshojmë. Ne duhet të kërcejmë nga ndërtesa.”
Tema e Paul Papadimitriou kishte të bënte me identifikimin se si, kur dhe ku të bëhen gjërat në biznes dhe inovacion.
Jon Bradford, një guru i vërtetë i startup-eve foli për mundësinë e sukseseve të startupeve dhe të korporatave. Ai u intervistua edhe nga Business Magazine Albania. Në pyetjen nëse ka kapacitet Ballkani që të ketë startupe të suksesshëm ai tha që, Sillicon Valley nuk ka monopol në njerëz të mençur dhe të suksesshëm. Tani ka më shumë mundësi dhe ka kapacitete për startupe më shumë se kurdoherë në botë në çdo shtet dhe indikatori i zhvillimit ekonomik duhet të vijë nga sipërmarrësit e rinj.
Në pyetjet e tjera se cili është indikatori kryesor i suksesit të një startupi dhe cili është një model i një ndërmarrësi për këta ndërmarrës ai tha që kryesorja për një startup është të ketë klientë. Më e rëndësishmja në fund të fundit është biznesi dhe rrjedha e parasë.
Për të ndjekur reportazhin e plotë klikoni për të ndjekur videon në vazhdim në kanalin Youtube të Business Mag Albania.
/Artikulli u publikua më parë në faqen 14 të numrit 11 të revistës Business Magazine Albania. Business Magazine Albania është revista e parë dixhitale me përmbajtje origjinale në shqip të orientuar nga fusha e biznesit. Ju mund të Shfletoni Këtu nr. 11 të saj.
war_Latn ces_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn